**22-րդ շաբաթ**

**Ամսաթիվ՝** —————————

**Կրթական հարթակ՝ 2-րդ**

**ՈՒսուցիչ՝** —————————————————

**Դասագիրք՝ «Մայրենի 1», Անժել Քյուրքչյան**

**Կրկնողություն - Բանավոր բացատրել նախորդ դասի հետևյալ բառերի իմաստը․**

* *Աչիկներ – աչքեր*
* *Կապուտակ – կապույտ գույնի*

**Ուղղագրություն** – Թելադրության միջոցով վերհիշել հետևյալ բառերի գրության ձևը՝ *ձյուն, թևեր, նուրբ*

**Նոր դաս**

**Բառագիտություն –** Սովորել հետևյալ բառերի բացատրությունները և բառերը մեկական տողով գրել տետրում

* + *Անձրևանոց – հագուստ անձրևից պաշտպանվելու համար*
  + *Տարուբերել – այս ու այն կողմ շարժել*
  + *Ամոթ – ոչ լավ արարքից ամաչել*

**Ուղղագրություն –** Սովորել հետևյալ բառերի գրելաձը և մեկական տողով արտագրել տետրում։

*Նվարդ, անձրև, թրջվել*

**Մշակույթ** **– Իմ ընտանիքն իմ ամրոցն է։ Մայրս, Հովհաննես Շիրազ**

Ընտանիքը հայ ազգի համար ամրություն, հզորություն, սիրո խորհուրդ ունի։ Ընտանիքը սրբություն ու մեծագույն արծեք է յուրաքանչյուր հայի համար։

Հայ ընտանիքներն իրենց ավանդույթներն ունեն ու պահպանում են դրանք՝ փոխանցելով սերնդից սերունդ։ «Ընտանիք» բառը նշա նակում է «տանիքի տակ»։ Այսինքն՝ մի տանիքի կամ կտուրի տակ ապրող մարդիկ։

Հայի համար մայրը բարություն է, հեզություն ու համերաշխություն։ Մոր մասին բազմաթիվ երգեր ու բանաստեղծություններ են գրվել։

**Մայրս, Հովհաննես Շիրազ**

Մորս սրտի հետ աշխարհն եմ չափել՝

Ելի մեծ էր նա, մեծ էր ու անգին,

Արև աչքերի լույսն է նա թափել՝

Լուսնյակ դառնալով որդոց օրոցքին։

Եվ հիմա քիչ է, թե աչքերս տամ,

Թե սիրտս հանեմ ու տամ մայրիկիս,

Ա՜խ մայր երգելուց ինչպե՞ս կշտանամ՝

Մայրս պատկերն է մայր հայրենիքիս։

**Հարցեր և առաջադրանքներ**

1. Ասա՝ ովքե՞ր են քո ընտանիքի անդամները։
2. Պատմիր ընտանիքիդ անդամների մասին։
3. Նկարագրի՛ր, ինչպիսի՞ն են նրանք։
4. Ի՞նչ է նշանակում «ընտանիք» բառը։  
   Դուք ձեր ընտանիքում ինչպիսի՞ավանդույթներ ունեք։ Պատմի՛ր դրանցից մեկի մասին։
5. Կարդա բանաստեղծությունն ու պատմի՛ր, ինչպե՞ս է բանաստեղծը նկարագրում իր մայրիկին։
6. Դու ինչպե՞ս կնկարագրես քո մայրիկին։ Պատմի՛ր քո մայրիկի մասին։
7. Կրկնել այբուբենի բոլոր տառերը:

**Տնային հանձնարարություններ**

**Գրականություն**

Կարդալ «Մինչև առաջին անձրևը» պատմությունը (էջ 21), կարողանալ սեփական բառերով վերարտադրել և պատասխանել առաջադրված հարցերին։

* Ինչի՞ մասին էր պատմությունը:
* Ինչո՞ւ է պատմությունը վերնագրված «Մինչև առաջին անձրևը»:
* Աղջիկները ինչո՞ւ կարմրեցին:
* Այս պատմությունը պատմիր այնպես, որ Նվարդը չթրջվի:

**Հայոց լեզու**

1. Աշխատանքային փաթեթի վերջում ներառած բառագիտության և ուղղագրության բաժիններում առաջադրված 3 հանձնարարությունների կատարում։
2. Սովորել նոր բառերի բացատրություններն ու ուղղագրությունը։
3. Կրկնել այբուբենի բոլոր տառերը:
4. Դասանյութը աշխատանքային փաթեթում է։ Կրկնել դասանյութը և կատարել դասանյութում առաջարկված առաջադրանքները։

**Մշակույթ**

Ծնողների օգնությամբ կարդալ ընտանիքի մասին աշխատանքային փաթեթում ներառված դասանյութը և Հովհաննես Շիրազի մորը նվիրված բանաստեղծությունը, կարողանալ սեփական բառերով վերարտադրել և պատասխանել առաջադրված հարցերին։ Ցանկության դեպքում բանաստեղծությունը, կամ մի հատված սովորել անգիր։